**FORTROLIGHEDSAFTALE**

Studerende\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

[indsæt den studerendes navn og adresse] (herefter ”Studerende”)

på Aarhus Universitet, Institut for Datalogi, Aabogade 34 8200 Aarhus N, (herefter ”Aarhus Universitet”) indgår i samarbejde med

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

[indsæt virksomhedens navn, cvr. nr. og adresse] (herefter ”Virksomheden”)

i forbindelse med

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

[angiv studieprojektet eller praktikopholdets karakter nærmere]

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(herefter ”Projektet”)

med vejleder på Aarhus Universitet

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vejleders navn (herefter ”Vejleder”)

i perioden fra \_\_\_\_\_\_\_\_\_\_\_\_\_\_\_\_\_\_\_\_\_ til \_\_\_\_\_\_\_\_\_\_\_\_\_\_\_\_\_\_\_\_

Studerende, Aarhus Universitet og Virksomheden benævnes også enkeltvis som ”Part” og tilsammen ”Parterne”

I forbindelse med ovennævnte samarbejde, vil aftalens Parter få kendskab til hinandens fortrolige information. Da denne information ikke må komme til tredjemands kendskab, er Parterne blevet enige om at indgå følgende fortrolighedsaftale:

1. Al information udvekslet mellem Parterne vedrørende, men ikke begrænset til ikke offentliggjort viden i form af knowhow, ikke offentliggjorte opfindelser, anden særlig ikke offentliggjort viden eller information om bl.a. organisation, produkter, forretninger, økonomi, mål og strategi, der ifølge sagens natur eller efter udtrykkelig udtalelse, uanset under hvilken form de modtages (herefter ”Fortrolig Information”), skal holdes strengt fortroligt og må under ingen omstændigheder hverken direkte eller indirekte videregives til andre eller anvendes til andet formål end løsning af det pågældende Projekt uden den afgivende Parts samtykke.

Uanset foranstående henregnes mundtlig information kun som Fortrolig Information, såfremt der gøres opmærksom herpå i forbindelse med informationens afgivelse, og den afgivende part senest 4 dage herefter skriftligt bekræfter overfor den modtagende Part, at den pågældende information skal betragtes som Fortrolig Information i henhold til denne aftale.

Fortrolig Information skal opbevares på en sådan måde, at der tages nødvendige og rimelige forholdsregler for at beskytte denne mod uvedkommendes adgang hertil.

1. Enhver modtaget Fortrolig Information uanset form skal efter den afgivende Parts påkrav returneres til den afgivende Part, eller det skal skriftligt bekræftes af den modtagende Part, at den pågældende information er afskaffet på anden behørig vis. En Part er af hensyn til behovet for at kunne dokumentere indholdet af modtagne dokumenter og til opfyldelse af arkiveringsforpligtelser dog berettiget til at beholde en kopi af modtaget skriftligt materiale.
2. Forpligtelser i henhold til denne aftale skal ikke vedrøre Fortrolig Information, som
   1. beviseligt var i den modtagende Parts besiddelse ved denne aftales ikrafttræden,
   2. er eller bliver offentligt kendt uden medvirken eller fejl forårsaget af den modtagende Part,
   3. af den modtagende Part er modtaget fra en tredjemand, som selv på lovlig vis er kommet i besiddelse af den pågældende information, uden at den modtagende Part er bekendt med, at tredjemand er bundet af en fortrolighedspligt overfor den afgivende Part eller andre,
   4. den modtagende Part ved lov, anden retsforskrift eller endelig retsafgørelse er forpligtet til at videregive, eller
   5. som er indeholdt i en del af en Projektrapport, der hverken i sin helhed eller delvist er mærket ”FORTROLIGT” iht. pkt.4 nedenfor.
3. En eventuel projektrapport eller anden skriftlig fremstilling, som udarbejdes af Studerende med baggrund i eller som led i Projektet (i denne aftale ”Projektrapport”), skal forud for Projektrapportens indlevering til bedømmelse hos Aarhus Universitet eller anden påtænkt offentliggørelse tilsendes til Virksomheden til gennemsyn med henblik på Virksomhedens vurdering af, hvorvidt Projektrapporten indeholder Virksomhedens Fortrolige Information. Såfremt Virksomheden finder, at Projektrapporten indeholder Virksomhedens Fortrolige Information, kan Virksomheden inden 1 uge fra modtagelse af Projektrapporten anmode Studerende om, at sådan Fortrolig Information fjernes fra Projektrapporten eller, såfremt oplysningerne ikke er uvedkommende for Projektrapporten i sin helhed, alternativt inden 1 uge fra modtagelse af Projektrapporten kræve, at Projektrapporten mærkes "FORTROLIGT". Reagerer Virksomheden ikke overfor den Studerende inden for denne frist, fortaber Virksomheden muligheden for at fremsætte sådan anmodning om fjernelse, - sådant krav om mærkning med ”FORTROLIGT”, samt - i øvrigt at påtale en offentliggørelse af Virksomhedens Fortrolige Information, der måtte være indeholdt i Projektrapporten.

Såfremt Projektrapporten mærkes ”FORTROLIGT” vil den dog altid være tilgængelig for Aarhus Universitets administration, herunder også vejleder, eksaminator og ministerielt beskikkede censorer i forbindelse med eksamen.

Aarhus Universitet har i tilfælde af at Projektrapporten mærkes ”FORTROLIGT” ansvar for, at censorer og andre, som får adgang til Projektrapporten, er omfattet af tavshedspligt i samme periode anført i pkt. 6 vedrørende Virksomhedens Fortrolige Information gengivet i Projektrapporten.

Virksomheden kan efter udtrykt ønske herom få oplyst, hvem Aarhus Universitet påtænker at udpege som censor(er).

En mundtlig fremførelse indeholdende Fortrolig Information erhvervet i forbindelse med Projektet, kan kun ske efter skriftligt samtykke fra den afgivende Part. Mundtlige eksamener ved Aarhus Universitet er som udgangspunkt offentlig tilgængelige. Såfremt en Projektrapport i sin helhed eller delvist mærkes ”FORTROLIGT” iht. denne aftale, kan en mundtlig eksamen den Studerende skal deltage i, og hvori indholdet af den ”FORTROLIGT” mærkede Projektrapport vil kunne fremføres, afholdes for lukkede døre i overensstemmelse med de til enhver tid gældende regler om afholdelse af eksamen ved Aarhus Universitet. Den Studerende samtykker ved sin indgåelse af nærværende aftale i, at mundtlig eksamen - i tilfælde af at Projektrapporten helt eller delvist mærkes ”FORTROLIGT” - afholdes for lukkede døre.

Før en eventuel påtænkt anden skriftlig eller visuel offentliggørelse, skal den afgivende Part have tilsendt en kopi af materialet til gennemsyn med henblik på en vurdering af, hvorvidt materialet indeholder Fortrolig Information. Den afgivende Part har 30 dage til gennemsyn, og såfremt den afgivende Part ikke inden denne frist har påtalt, at det pågældende materiale indeholder den afgivende Parts Fortrolige Information, kan den afgivende Part ikke påtale den modtagende Parts offentliggørelse af den pågældende Fortrolige Information.

1. Virksomheden har ret til - under iagttagelse af denne aftales fortrolighedsbestemmelser, og efter den Studerendes eventuelle eksamen på baggrund af Projektet/Projektrapporten eller anden offentliggørelse af Projektrapporten - at anvende den Studerendes Fortrolige Informationer gengivet i Projektrapporten, herunder den Studerendes resultater, i det omfang den Studerendes Fortrolige Information ikke omfattes af immaterialretlig beskyttelse iht. design-, patent-, varemærke eller brugsmodellovgivningen. Ved en Parts publikation eller lignende offentliggørelse af Projektets resultater, skal det anføres, at resultaterne er opnået som led i samarbejdet om Projektet mellem den Studerende og Virksomheden.
2. Forpligtelser i henhold til denne aftale består også efter samarbejdets afslutning og ophører 3 år fra sidste underskrift på denne aftale.
3. Tvister vedrørende overtrædelse af denne aftale eller fortolkningen heraf er undergivet dansk ret, og skal afgøres ved de ordinære danske domstole.

**Parternes underskrifter**

**Den studerende: Virksomheden:**

Sted og dato:\_\_\_\_\_\_\_\_\_\_\_\_\_\_\_\_ Sted og dato:\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Underskrift Underskrift

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Navn i blokbogstaver Navn i blokbogstaver

**Aarhus Universitet, Institut for Datalogi**

Vejleder (ikke part i aftalen):

*Jeg bekræfter hermed at have læst og er indforstået med vilkårene i denne aftale*

Sted og dato:\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_

underskrift

\_\_\_\_\_\_\_\_\_\_\_\_\_\_\_\_\_\_\_\_\_\_\_

Navn i blokbogstaver

Sted og dato:\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_

Underskrift

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Navn i blokbogstaver